b'\n_START_ARTICLE_\nCerkev Marije Sne\xc5\xbene, Velike Pece\n_START_SECTION_\nOpis\n_START_PARAGRAPH_\nTako kot Male Pece se tudi Velike Pece omenjajo leta 1145 in le\xc5\xbeijo nad dolsko globeljo. Cerkev Marije Sne\xc5\xbene, prvi\xc4\x8d omenjene leta 1642, stoji severno od vasi Velike Pece na pobo\xc4\x8dju. V 18. stoletju je bila cerkev temeljito prizidana in pove\xc4\x8dana. Nazadnje pa so ve\xc4\x8dja dela potekala v prvi polovici 20. stoletja, ko je ladja dobila nov obok, pevski kor in tlak, k cerkvi pa je bila prizidana \xc5\xa1e kapela. Veliki oltar ima zidano menzo, medtem ko je nastavek lesen. V tronu stoji kip Matere Bo\xc5\xbeje s krono in \xc5\xbeezlom.'